ໃນຕອນເຊົ້າຂອງວັນທີ 19 ມີນາ 2015 ນີ້ທ່ານມີຄາອິນບາຮານົບເອກອັກຄາລັດຖະທູດຜູ້ມີອຳນາດເຕັມແຫ່ງສະຫະພາບລັດເຊຍ ປະຈຳ ສປປລາວໄດ້ເຂົ້າພົບທ່ານຄຳຮຸ່ງເຮືອງວົງສີກຳມະການສູນກາງພັກ, ເລຂາຄະນະບໍລິຫານງານພັກແຂວງຫົວພັນຢູ່ທີ່ຫ້ອງຮັບແຂກຂອງຫ້ອງວ່າການປົກຄອງແຂວງຫົວພັນມີບັນດາພະແນກການແລະພາກສ່ວນທີ່ກ່ຽວຂ້ອງ 10 ກວ່າທ່ານ. ເຊິ່ງຈຸດປະສົງຂອງທ່ານເອກອັກຄາລັດຖະທູດຜູ້ມີອຳນາດເຕັມ ແຫ່ງສະຫະພາບລັດເຊຍປະຈຳ ສປປລາວເຂົ້າພົບຄັ້ງນີ້ທ່ານໄດ້ລາຍງານແຜນການມາຢ້ຽມຢາມແລະເຮັລະດວຽກຢູ່ແຂວງຫົວພັນ, ພ້ອມນັ້ນທ່ານເຈົ້າແຂວງຫົວພັນ ກໍ່ໄດ້ກ່າວຕ້ອນຮັບຢ່າງອົບອຸ່ນແລະ ໄດ້ລາຍງານສະພາບການພັດທະນາເສດຖະກິດ-ສັງຄົມ ຂອງແຂວງຫົວພັນ ໂດຍຫຍໍ້ໃຫ້ທ່ານທູດພ້ອມດ້ວຍຄະນະໄດ້ຮັບຊາບ.
ໂອກາດດັ່ງກ່າວຍັງໄດ້ມອບຂອງຂວັນເຊິ່ງກັນແລະກັນເພື່ອເປັນການຜູກໝັ້ນ ຄວາມສາມັກຄີ ລະຫວ່າງສະຫະພາບລັດເຊຍ-ລາວ ເວົ້າລວມ, ເວົ້າສະເພາະກໍ່ຄື ລັດເຊຍ-ແຂວງຫົວພັນໃຫ້ນັບມື້ນັບມີບາດກ້າວດີຂຶ້ນເລື້ອຍໆ.
ແຫຼ່ງຂໍ້ມູນ: ຫ້ອງວ່າການປົກຄອງແຂວງ
ໃນລະຫວ່າງວັນທີ 4-7 ມີນາ 2015 ນີ້ແຂວງຫົວພັນໄດ້ເປີດບັ້ນດຳເນີນຊີວິດການເມືອງປົວແປງພາຍໃນພັກຢູ່ທີ່ຫ້ອງປະຊຸມໃຫຍ່ຊັ້ນ 5 ຂອງຫ້ອງວ່າການປົກຄອງແຂວງໂດຍພາຍໃຕ້ການເປັນປະທານຂອງສະຫາຍຄຳຮຸ່ງເຮືອງວົງສີກຳມະການສູນກາງພັກເລຂາຄະນະບໍລິຫານງານພັກແຂວງ,ເຈົ້າແຂວງຫົວພັນເຊິ່ງເປັນກຽດເຂົ້າຮ່ວມກອງປະຊຸມດັ່ງກ່າວຍັງໄດ້ຕ້ອນຮັບສະຫາຍຄຳສຸກບຸນຍະວົງຮອງປະທານຄະນະກວດກາສູນກາງພັກອົົງການກວດກາລັດຖະບານແລະຍັງມີບັນດາທ່ານຄະນະບໍລິຫານພັກແຂວງຊຸດທີ່ 8 ຂອງແຂວງຫົວພັນ, ຄະນະພັກກອງບັນຊາການທະຫານ, ຕຳຫຼວດ, ເລຂາພັກເມືອງ 10 ເມືອງ, ອົງການຈັດຕັ້ງມະຫາຊົນ, ຜູ້ແທນສົມບູນ-ສຳຮອງທີ່ກະກຽມເຂົ້າຮ່ວມກອງປະຊຸມໃຫຍ່ ຂອງອົງຄະນະພັກແຂວງຫົວພັນທັງໝົດ180 ກວ່າສະຫາຍເຂົ້າຮ່ວມ,ກອງປະຊຸມ ຍັງໄດ້ສຸມໃສ່ປະກອບຄຳເຫັນຕໍ່ຮ່າງລາຍງານ ການເມືອງ, ແຜນພັດທະນາເສດຖະກິດ-ສັງຄົມ, ບົດສຳຫຼວດການນຳພາລວມຂອງຄະນະບໍລິຫານງານພັກແຂວງ, ເຊື່ອມຊຶມເອກາສານ 6 ບົດຄື: ບົດການຝຶກຜົນຄຸນທາດການເມືອງ-ຄຸນສົມບັດ, ການປັບປຸງແບບແຜນວິທີການເຮັດວຽກ, ມາດຖານຂອງຄະນະພັກແຂວງ, ມາດຖານຂອງສະມາຊິກພັກ, ຂໍ້ຫ້າມສຳລັບສະມາຊິກພັກ ແລະ ຂໍ້ກຳນົດຂອງກົມການເມືອງວ່າດ້ວຍຄວາມຮັບຜິດຊອບຕໍ່ການປະຕິບັດໜ້າທີການເມືອງ ຂອງພະນັກງານນຳພາ-ຄຸ້ມຄອງ.
ຜູ້ແທນເຂົ້າຮ່ວມກອງປະຊຸມ
ແຫຼ່ງຂໍ້ມູນ: ຫ້ອງວ່າການປົກຄອງແຂວງຫົວພັນ